岑公洞
作者：馬冉
朝代：唐

paragraphs: 南溪有仙澗，咫尺非人間。
龍向葛陂去，鶴從遼海還。
泠泠松風下，日暮空蒼山。
（見《輿地紀勝》卷一七七《萬州》）（按：詩末有注云：「刺史馬冉《岑公洞》詩。
既曰馬冉仁才，故又謂馬仁才。
按《思州圖經》，有招慰使冉安昌，則周時有人姓冉，不可謂姓馬也。
」《全唐詩》卷七二七收此詩僅四句，今重錄。
）。